***Slant Magazine*** er et nettmagasin med anmeldelser av filmer, musikk, TV, DVD-er, teater og videospill, samt intervjuer med skuespillere, regissører og musikere. Nettmagasinet, som ble lansert i 2001, dekker også flere filmfestivaler.

Historie og innhold
-------------------

*Slant Magazine* ble lansert i 2001. Nettmagasinet ble relansert 21. januar 2010 og inkluderte da underholdningsbloggen *The House Next Door*, opprettet av den tidligere *The New York Times*- og *New York Press*-skribenten Matt Zoller Seitz og vedlikeholdt av *Time Out New York*-filmkritikeren Keith Uhlich, som fortsatte som bloggens redaktør.

Nettmagasinets musikkseksjon fokuserte opprinnelig på popmusikk, men stadig mer indiemusikk, inkludert country, har blitt anmeldt. Siden Irak-krigen begynte, har det redaksjonelle innholdet blitt mer politisk, noe som førte til opprettelsen av en politisk seksjon på nettstedet, men fokuset forblir på underholdning.

*Slant* i media
---------------

A.O. Scott i *The New York Times* kalte *Slant Magazine* «en samling av lidenskapelig og ofte piggete popkulturell analyse». *Slant*s anmeldelser har flere ganger blitt nevnt i media: Ed Gonzalez' anmeldelse av Kevin Gages film *Chaos* (2005) ble sitert av Roger Ebert i hans anmeldelse av filmen i *Chicago Sun-Times*; *New York Press* siterte en annen *Slant*-skribent, Keith Uhlich, i en anmeldelse av Michael Bays film *The Island* (2005); og Gonzalez, som skriver regelmessig for filmseksjonen i *The Village Voice*, ble i 2008 hyllet av tidligere *Voice*-kritiker Nathan Lee som en som følger med på politikk, populærkultur og film og skriver på en livlig og interessant måte.

KillerStartups.com, et nettsamfunn som anmelder nettsteder for både gründere og investorer, kalte *Slant* «en av de mest innflytelsesrike nettkildene for nyheter, kommentarer, meninger og kontroverser innen indie, pop og mainstream underholdning».

Den 21. januar 2010 kåret *MovieMaker* bloggen *The House Next Door* til en av de «50 beste bloggene for filmskapere» og 26. januar 2010 ble *The House Next Door* kåret til en av «18 besettende, gretne og ustoppelige Gotham-blogger verdt å gå bananas over» av *The Village Voice*.

Ratingsystem
------------

*Slant Magazine* benytter to ulike ratingsystemer:

* Filmer og TV-programmer blir vurdert ved hjelp av det tradisjonelle firestjernessystemet.
* Album, DVD-er og videospill blir vurdert ved hjelp av et femstjernerssystem.

Referanser
----------

1. ↑  «Politics | The House Next Door» **(engelsk)**. Slantmagazine.com.
2. ↑  Scott, A.O. (17. september 2006). «Say ‘Brian De Palma.’ Let the Fighting Start.». *The New York Times* **(engelsk)**. Arkivert fra originalen 19. juni 2016.
3. ↑  Ebert, Roger (11. august 2005). «Chaos» **(engelsk)**. rogerebert.suntimes.com. Arkivert fra originalen 17. mars 2013.
4. ↑  Seitz, Matt Zoller (—). «Supersonic Strap-On». *New York Press* **(engelsk)**. Arkivert fra originalen 7. oktober 2008. Besøkt 17. november 2006.  Sjekk datoverdier i `|dato=` (hjelp)
5. ↑  Yamato, Jen (23. april 2008). «Meet a Critic: Nathan Lee Weighs in on Leaving the Village Voice, Why Critics are Ineffective, and What's Next» **(engelsk)**. Rotten Tomatoes. Arkivert fra originalen 25. februar 2014.
6. ↑  Dixon, Steve (15. juni 2008). «SlantMagazine.com – Indie Entertainment And Arts» **(engelsk)**. KillerStartups.com. Arkivert fra originalen 12. juni 2010.
7. ↑  Pahle, Rebecca (21. januar 2010). «50 Best Blogs for Moviemakers». *MovieMaker* **(engelsk)**. Arkivert fra originalen 9. januar 2013. Besøkt 27. januar 2010.
8. ↑  Edroso, Roy (26. januar 2010). «I Blog New York: Your Guide to Gotham's Best». *The Village Voice* **(engelsk)**. Arkivert fra originalen 20. mai 2015.

Eksterne lenker
---------------

* (en) Offisielt nettsted Rediger på Wikidata

* (en) Slant Magazine – kategori av bilder, video eller lyd på Commons Rediger på Wikidata